Sekolah Kebangsaan Taman Bukit Indah, Selangor

Sekolah Kebangsaan Taman Bukit Indah atau nama ringkasnya SK Taman Bukit Indah, merupakan sebuah Sekolah Kebangsaan yang terletak di Taman Bukit Indah.

Pada 2009, Sekolah Kebangsaan Taman Bukit Indah memiliki 944 pelajar lelaki dan 903 pelajar perempuan, menjadikan jumlah keseluruhan murid seramai 1847 orang. Ia mempunyai seramai 91 orang guru.

Guru besar yang terkini adalah Encik Tuan Ismail bin Tuan Mat menggantikan Puan Adibah Binti Yusoff sejak 2019.Pada tahun 2017 seramai 234 calon mengambil peperiksaan UPSR dan 16 calon daripadanya telah berjaya mendapat keputusan 6A dan telah mencapai objektif sasaran sekolah pada tahun itu.

SK Taman Bukit Indah mengandungi 24 bilik darjah, 2 makmal komputer, 2 makmal sains, bilik guru, bilik gerakan, pejabat, stor sukan, surau, dan sebuah pusat sumber.

Sejarah

SK Taman Bukit Indah mula dibina pada tahun 1998. Sekolah ini siap dibina pada 1 Julai 2000 dan dibuka pada 12 September 2000.Sekolah ini mempunyai keluasan 7 ekar yang memuatkan 4 blok bangunan 3 tingkat.

Sekolah ini diserahkan kepada Kementerian Pendidikan Malaysia (KPM) pada 20 September 2000. Upacara perasmian SK Taman Bukit Indah diadakan pada 4 April 2004 yang telah dirasmikan oleh mantan Ketua Pengarah Pendidikan Malaysia iaitu YBhg Datuk Abdul Rafie Bin Mahat.

Pada 2007 sebuah bangunan telah didirikan bagi menempatkan pendidikan prasekolah di SK Taman Bukit Indah yang memuatkan 2 buah kelas.

Kegemilangan SK Taman Bukit Indah tercipta apabila menjadi Naib Juara Sekolah Harapan Negara peringkat negeri Selangor dan Johan peringkat daerah Gombak.

Pencapaian 

SK Taman Bukit Indah pernah mencatat rekod bagi kedudukan peperiksaan GPS UPSR  pada tahun 2014 dengan mendapat tempat lima teratas dengan gred UPSR 1.94.

SK Taman Bukit Indah sekali lagi mencatat rekod pada tahun 2015 bagi kedudukan GPS UPSR dengan mendapat tempat tiga teratas dengan gred UPSR 1.85 dengan peratusan 82.37.

Pada tahun 2016, SK Taman Bukit Indah berjaya memperbaiki kedudukan dengan mendapat GPS UPSR 2.55 dan peratusan 85.5.

Pada tahun 2017,SK Taman Bukit Indah berjaya meningkatkan gred dengan GPS UPSR 2.47 dan peratusan 89.0.

Tiga atlet yang mewakili Malaysia untuk bertanding di Sukan SEA Singapura 2015 dalam sukan bola jaring (An Najwa), boling (Muhammad Rafiq) dan skuasy (Andrea Lee) juga merupakan bekas pelajar SK Taman Bukit Indah.

Dua atlet yang sama bagi sukan bola jaring dan boling telah mewakili Malaysia di Sukan SEA Malaysia 2017 adalah bekas pelajar SK Taman Bukit Indah.

Pada tahun 2008, Muhammad Aiman Bin Khalidi (pelajar SK Taman Bukit Indah pada masa itu) telah berjaya mewakili Malaysia di dalam Kejohanan Bola Sepak Dunia dan berjaya meraih johan dalam kejohanan itu.

SK Taman Bukit Indah juga merupakan johan dalam sukan sofbol di peringkat MSSD, MSSS, dan juga MSSM.

Pernah menjuarai kedua-dua kejohanan sofbol MSSD Gombak 2016.

Merupakan johan kejohanan bola sepak MSSS 2014 bawah 12 tahun.

Secara ringkasnya, SK Taman Bukit Indah banyak meraih pencapaian tinggi dalam sukan sofbol. Justeru, sukan sofbol kini menjadi ETOS bagi SK Taman Bukit Indah.

Lagu Sekolah 
SKTBI sekolah kami

Sekolah yang kami cintai

Berilmu, beramal, berdikari

Kecermelangan dicekapi

Merentasi ilmu pendidikan

Selaras dengan kemajuan

Akhlak mulia sama jayakan

Kepercayaan pada Tuhan

Putra puteri bersatu hati

Berganding bahu mencurah bakti

Menyemai wawasan bestari

Untuk kemajuan pertiwi

Mari kita bersama-sama

Berganding bahu berusaha

Andai nanti tiba masanya

Kita akan pasti berjaya

Alamat
Sekolah Kebangsaan Taman Bukit Indah, Taman Bukit Indah, 68000 Ampang, Selangor, Malaysia
Telefon: +60342808317
Fax: +60342808325
Taman Bukit Indah
Taman Bukit Indah